**E L Ő T E R J E S Z T É S**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2025. június 17-i ülésére**

**Javaslat tervezési szerződés megkötésére**

Szombathely Megyei Jogú Város Polgármesteri Hivatal Városüzemeltetési és Városfejlesztési Osztály Beruházási Irodája - képviselői jelzés alapján – ajánlattételi felhívást folytatott le a Szombathely, Olad Penny-Tesco (3785/82 hrsz.) közötti gyalogos átkelőhely létesítésére vonatkozó teljeskörű engedélyezési és kiviteli tervdokumentáció elkészítésére tervezői költségbecsléssel.

A felhívásra négy érvényes ajánlat érkezett, amelyből a legkedvezőbb ajánlatot a Somlai Mérnöki Iroda Kft. nyújtotta be. Tervezési ajánlat nettó 1.170.000 Ft, bruttó 1.485.900 Ft

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2025. június „….…”.

**/: Dr. Horváth Attila :/**

**HATÁROZATI JAVASLAT**

**….…./2025. (VI.17.) VISB. számú határozat**

A Városstratégiai, Idegenforgalmi és Sport Bizottság a „**Javaslat tervezési szerződés megkötésére”** című előterjesztést megtárgyalta, és az önkormányzat 2025. évi költségvetéséről szóló 4/2025. (II.28.) önkormányzati rendelet 11. § (5) bekezdés c) pontja alapján felkéri a polgármestert, hogy kössön szerződést a Somlai Mérnöki Iroda Kft.-vel bruttó 1.485.900 Ft értékben az „*Évközi tervezések, útfelújítás tervezések, egyéb tervezések”* előirányzat terhére, a Szombathely, Olad Penny-Tesco (3785/82 hrsz.) közötti gyalogos átkelőhely létesítésére vonatkozó teljeskörű engedélyezési és kiviteli tervdokumentáció elkészítésére tervezői költségbecsléssel projekt vonatkozásában.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal